Vi havde en god ferie i Acireale. Vores vært Carmela var venlig og imødekommende. Beliggenheden var ok ud til en trafikeret gade, som dog ikke forstyrrede vores nattesøvn. Der var mange dagligvarebutikker lige om hjørnet og ikke langt til den indre by. Den lokale pizzabager er god. Vi kørte hver dag rundt i området, og der er nok at se på, ikke mindst Etna. Vores eneste anke er at da vi bestilte opholdet fremgik det at der var 3 soverum med 7 sovepladser. Virkeligheden var den, at det tredie rum var dagligstuen med en sovesofa. Ikke lige det optimale. Efterfølgende er oplysningerne ændret så de stemmer ens med virkeligheden. Men opholdet var godt, lejligheden ren og velholdt og ikke mindst var Carmela overstrømmende og da vi forlod stedet blev vi beriget med en stor æske marcipan. kan anbefales.